EkBass/fiwiki-20250220-pages-articles huggingface dataset:
Niederhosenbach

Niederhosenbach on kunta Birkenfeldin piirikunnassa Rheinland-Pfalzissa Saksassa. Sen väkiluku on 320 (2010).Statistische Bericht , viitattu 13.7.2012 == Pormestari == Kunnan pormestari on vuodesta 2007 ollut Helmut HeyNiderhosenbach, DB, City.com, viitattu 13.7.2012. ==Lähteet== == Aiheesta muualla == *Kunnan sivusto Niederhosenbach.de Luokka:Rheinland-Pfalzin kunnat
Matteo Contini

Matteo Contini (s. 16. huhtikuuta 1980 Gemonio, Italia) on italialainen jalkapalloilija. Hän edustaa italialaista Sienaa ja on pelipaikaltaan keskuspuolustaja. == Ura == Contini Milanin kasvatti. Vuodet 1999–2003 hän pelasi eri Serie C:n joukkueissa. Kauden 2003–2004 hän pelasi Avellinossa maan toiseksi korkeimmalla sarjatasolla. Vuonna 2004 Parma osti 50% Continin pelaajaoikeuksista ja kauden päätyttyä joukkue osti hänet kokonaan omistukseensa. 27\. tammikuuta 2010 Contini siirtyi espanjalaiseen Real Zaragozaan kauden loppuun kestävällä lainasopimuksella.Contini nuevo jugador del Real Zaragoza Real Zaragoza. Viitattu 20.2.2010. Joukkueella oli mahdollisuus tehdä siirrosta pysyvä kauden päätyttyä. Hän siirtyi kesällä 2010 pysyvällä siirrolla Real Zaragozaan ja teki joukkueen kanssa kolmivuotisen sopimuksen.Matteo Contini firma por el Zaragoza por tres temporadas Marca. Viitattu 9.7.2010. == Lähteet == == Aiheesta muualla == * Esittely Real Zaragozan virallisella kotisivustolla Luokka:Italialaiset jalkapalloilijat Luokka:Vuonna 1980 syntyneet Luokka:Elävät henkilöt
Saratovin konservatorio

L. V. Sobinovin Saratovin valtiokonservatorio () eli Saratovin konservatorio on Venäjän musiikkiyliopisto Saratovissa. Konservatorion rakennus on kaupungin tunnetuin nähtävyys. Luokka:Venäjän yliopistot ja korkeakoulut Luokka:Venäläiset musiikkialan oppilaitokset
Yrjö Puntti

Yrjö Ilmari Puntti (3. lokakuuta 1925 Hamina – 2. heinäkuuta 1977) oli suomalainen kuulantyöntäjä ja maajoukkue-edustaja. Hän edusti Kotkan Reipasta. Puntti työnsi kuulaa pisimmillään 15,89 metriä, mikä tapahtui Tampereella 17. lokakuuta 1954. Puntti edusti Suomea useissa maaoteluissa menestyksekkäästi. EM-kilpailuihin hän osallistui kerran, Bernissä 1954, jolloin hän selviytyi 14. miehenä loppukilpailuun sijoittuen lopulta 13:nneksi. Kalevan kisoissa Puntti voitti kahdesti Suomen mestaruuden ja sijoittui kerran hopealle. ==Saavutukset== *13. Bernin EM-kilpailuissa 1954 *Kalevan kisat **Kultaa 1951 ja 1953 **Hopeaa 1954 ==Lähteet== * Luokka:Suomalaiset kuulantyöntäjät Luokka:Vuonna 1925 syntyneet Luokka:Vuonna 1977 kuolleet
Kirveenrauman silta

Kirveenrauman silta on vuonna 1999 valmistunut 270 metriä pitkä teräsbetoninen liittopalkkisilta Rymättylässä, nykyisessä Naantalin kaupungissa. Silta yhdistää Rymättylän pääsaaren Otavan Nimettömän saaren kautta Airismaahan. Paikalla liikennöi ennen lossi. Sillalla kulkee Yhdystie 1890. Silta on kolmiaukkoinen ja kaksi sen tukijaloista on vedessä. Tukijalkojen putkipaalut on lyöty peruskallioon jopa 14 metrin syvyyteen. Sillan keskiaukon kohdalla korkeus merenpinnasta on 16 metriä ja toisessa reunassa 18 metriä. Sillan kahden tukijalan välinen etäisyys on 70 metriä. Sillan kautta pääsee Airismaan saareen, josta edelleen lossilla Aaslaluotoon. Sillan kautta kuljettiin Aaslaluodon, Vähä Maisaaren ja Samsaaren saariin, joissa asui 1990-luvun lopulla vakituisesti vähän alle 200 asukasta; lisäksi saarilla oli useita satoja mökkejä. Siltaa alettiin rakentaa kesällä 1998 ja se avattiin liikenteelle heinäkuussa 1999. Sillan rakentaminen maksoi 19,3 miljoonaa markkaa. Sillan rakentamista perusteltiin lähinnä sillä, että arvion mukaan se olisi maksanut itsensä takaisin kymmenessä vuodessa. Hankkeen takana oli Tielaitos ja urakoitsijana Tekra Oy. Jo tuolloin suunniteltiin Airismaan ja Aaslan välistä siltaa, jolla olisi korvattu Hämmärösalmen lossi; tätä siltaa ei kuitenkaan ole rakennettu. Kirveenrauman sillan vihki käyttöön Saaristoasian neuvottelukunnan puheenjohtaja, puolustusministeri Jan-Erik Enestam 22. tammikuuta 2000. Paikalla oli myös soittokunta. == Lähteet == Luokka:Naantalin sillat Luokka:Suomen tieliikennesillat
Kantabrian alueellinen puolue

Kantabrian alueellinen puolue () on espanjalainen puolue, joka toimii Kantabriassa. Puolue on perustettu vuonna 1978 ja sen nykyinen pääsihteeri on Kantabrian entinen aluehallituksen puheenjohtaja Miguel Ángel Revilla Roiz. Luokka:Espanjan puolueet Luokka:Kantabria
Abbas El Fassi

Abbas El Fassi (; s. 18. syyskuuta 1940) on marokkolainen poliitikko ja entinen pääministeri. Hän on Istiqlal-puolueen jäsen. Kuningas Muhammad VI nimitti El Fassin pääministeriksi 19. syyskuuta 2007, Driss Jettoun seuraajaksi. El Fassi on toiminut maansa suurlähettiläänä Tunisiassa ja Arabiliitossa vuosina 1985–1990 sekä Ranskassa 1990–1994. Suurlähettiläsuransa jälkeen hän toimi kotimaassaan eri ministerinviroissa. == Aiheesta muualla == Luokka:Marokon pääministerit Luokka:Vuonna 1940 syntyneet Luokka:Elävät henkilöt
Yleisurheilun sisäratojen Suomen-mestaruuskilpailut 2010

Yleisurheilun sisäratojen Suomen-mestaruuskilpailut 2010 järjestettiin Kupittaan urheiluhallissa Turussa 20.–21. helmikuuta. Miesten seiväshypyn ja naisten kolmiloikan kilpailujen aikataulut sijoittuivat päällekkäin, minkä seurauksena seiväshyppypatjat olivat kolmiloikan vauhtiradan päällä ja naiset olisivat joutuneet hyppäämään puolella vauhdilla. Hyppylankkua siirrettiin lähemmäksi kasaa, jolloin parhaat hyppääjät jättivät kilpailematta, koska heidän toinen loikkansa olisi voinut ulottua hiekkakasaan. Naisten kolmiloikan järjestäminen kisojen viimeisenä lajina ei onnistunut, koska siihen olisi tarvittu kilpailijoiden yksimielisyys. ==Mitalistit== ===Miehet=== Laji Kultaa Aika / tulos Hopeaa Aika / tulos Pronssia Aika / tulos 60 m Hannu Ali-Huokuna 6,77 Visa Hongisto 6,89 Olli Okkonen 6,93 200 m Lauri Kohtamäki 22,50 Jani Koskela 22,67 Sami Vartiainen 22,82 400 m Tobias Öhman 50,99 Petteri Monni 51,05 Miikka Laiho 51,49 800 m Tommy Granlund 1.55,33 Rami Oravakangas 1.56,35 Tuomo Salonen 1.56,47 1 500 m Tommy Granlund 4.01,86 Tuomo Salonen 4.03,60 Joonas Lehtinen 4.05,25 3 000 m Mikael Bergdahl 8.15,73 Tuomas Jokinen 8.20,82 Henri Manninen 8.27,49 60 m aidat Juha Sonck 7,92 Lassi Raunio 8,12 Arttu Hirvonen 8,21 5 000 m kävely Jarkko Kinnunen 20.03,71 Veli-Matti Partanen 20.25,96 Heikki Kukkonen 20.35,40 Korkeushyppy Osku Torro 225 Pasi Sarajärvi 204 Lauri Stenroth 204 Seiväshyppy Eemeli Salomäki 532 Jarno Kivioja 532 Olli Rannikko 527 Pituushyppy Tommi Evilä 787 Otto Kilpi 762 Mikko Kivinen 756 Kolmiloikka Aleksi Tammentie 15,83 Ville Mylläri 15,43 Jussi Tuunanen 15,21 Kuulantyöntö Conny Karlsson 17,65 Niko Hauhia 17,32 Mika Lönnblad 17,30 ===Naiset=== Laji Kultaa Aika / tulos Hopeaa Aika / tulos Pronssia Aika / tulos 60 m Ilona Ranta 7,49 Jenna Jokela 7,52 Tiina Leppäkoski 7,62 Jasmin Showlah 7,62 200 m Sari Keskitalo 24,83 Hanna Wiss 25,48 Sonja Alasalmi 25,52 400 m Anniina Laitinen 57,71 Caroline Backa 58,22 Nina Vainikainen 58,82 800 m Heidi Pappila 2.10,72 Suvi Selvenius 2.10,86 Minna Nummela 2.14,17 1 500 m Heidi Pappila 4.34,30 Anette Haukilahti 4.35,77 Minna Nummela 4.37,82 3 000 m Mari Järvenpää 9.36,67 Mira Tuominen 9.56,97 Anette Haukilahti 10.00,03 60 m aidat Nooralotta Neziri 8,34 Giia Lindström 8,38 Elisa Leinonen 8,50 3 000 m kävely Karoliina Kaasalainen 13.43,45 Tiina Muinonen 13.50,24 Anne Halkivaha 13.51,44 Korkeushyppy Mari Sepänmaa 183 Maiju Mattila 183 Tiina Hakanen 174 Seiväshyppy Minna Nikkanen 410 Tiina Taavitsainen 388 Eeva Niemelä 388 Pituushyppy Noora Pesola 614 Emma Millard 592 Miia Kurppa 587 Kolmiloikka Emma Millard 12,58 Susanna Tuominen 12,41 Sanna Nygård 12,15 Kuulantyöntö Katja Kantanen 14,38 Tanja Komulainen 14,32 Hennariikka Järvinen 14,26 ==Lähteet== * 1. päivän tulokset Tilastopaja.fi * 2. päivän tulokset Tilastopaja.fi ===Viitteet=== Luokka:Yleisurheilun sisäratojen Suomen-mestaruuskilpailut Luokka:Vuoden 2010 yleisurheilu Luokka:Turun urheilutapahtumat
Hevoskuiskaaja (kirja)

Hevoskuiskaaja () on Nicholas Evansin kirjoittama romaani. Romaani on Evansin ensimmäinen. Kirja on vaikuttava ja traaginen rakkaustarina, jonka avulla Evans halusi oppia tietämään, mitä nainen tuntee. Kirja kertoo Tom Booker- nimisestä cowboysta, newyorkilaisesta Annie Macleanista (o.s. Graves), tämän tyttärestä Gracesta sekä Pilgrim-nimisestä mustangista. Pilgrim ja Grace joutuvat auto-onnettomuuteen, jossa kuolevat Gracen ystävä Judith ja tämän hevonen Gulliver. Onnettomuudessa Grace menettää toisen jalkansa ja Pilgrim loukkaantuu vakavasti, mutta sekä hevonen että tyttö pelastetaan ja he selviävät. Annie haluaa parantaa tyttärensä hevosen ja soittaa Tom Bookerille, mutta mies kieltäytyy auttamasta. Annie ei kuitenkaan luovuta vaan matkustaa hevosen ja tyttärensä kanssa maan halki tapaamaan Bookeria. Tom Booker suostuu yhteistyöhön, joskin sillä ehdolla, että myös Grace, joka on päättänyt lopettaa ratsastuksen jalkaproteesinsa takia, tekee kaikkensa. Vuonna 1998 valmistui Evansin romaaniin pohjautuva samanniminen elokuva, jonka on ohjannut Robert Redford. ==Aiheesta muualla== *Hevoskuiskaaja Kirjasampo-palvelussa Luokka:Englantilaiset romaanit Luokka:Vuoden 1995 kirjat
Mihail Loginov

Mihail Nikolajevitš Loginov (, ) oli johtava neuvostoliittolainen panssarintorjunta-aseiden sekä ilmatorjuntatykkien ja muiden tykkien suunnittelija. Hänen suunnittelemansa aseet olivat laajasti käytössä toisessa maailmansodassa. Hän oli Kaliningradissa sijaitsevan Kahdeksannen tykkitehtaan pääsuunnittelija. Hän suunnitteli muun muassa ilmatorjuntatykit: 45-mm M1937 (53-K), 76-mm M1938, 37-mm M1939 (61-K), 85-mm M1939 (52-K) ja 25 mm M1940 (72-K). Hän sai työstään Lenin-palkinnon vuonna 1939 ja kuolemansa jälkeen Stalin-palkinnon vuonna 1941. Luokka:Venäläiset insinöörit Luokka:Vuonna 1903 syntyneet Luokka:Vuonna 1940 kuolleet
Juan Pablo Carrizo

Juan Pablo Carrizo (s. 6. toukokuuta 1984 Villa Constitución, Argentiina) on argentiinalainen jalkapallomaalivahti. Hän edustaa paraguaylaista Cerro Porteñoa. Hän pelasi pitkään Italiassa ja on kotimaansa lisäksi pelannut myös Espanjassa ja Meksikossa. == Ura == Carrizo on argentiinalaisen River Platen kasvatti. Ensiesiintymisensä edustusjoukkueessa hän teki 29. tammikuuta 2006 Tiro Federalia vastaan, jossa hän piti myös maalinsa koskemattomana ottelun päätyttyä River Platen 5–0-voittoon. 6\. kesäkuuta 2008 Carrizo siirtyi italialaisseura Lazioon, jonne hän oli siirtymässä jo edellisenä kesänä, tällöin siirto kuitenkin epäonnistui. Carrizon virallinen esittely faneille ja medialle tapahtui 8. heinäkuuta 2008, hänen saavuttua Roomaan.Lazio, Carrizo: «Sogno il derby» Corriere dello Sport. Viitattu 21.2.2010. Hänen kautensa roomalaisseurassa ei sujunut kuitenkaan suunnitelmien mukaan heikkojen esitysten takia. 25. tammikuuta 2009 pelatussa kotiottelussa Cagliaria vastaan, Carrizo päästi selkänsä taakse neljä maalia. Tämän jälkeen päävalmentaja Delio Rossi päätti korvata hänet uruguaylaisnuorukaisella Fernando Musleralla. Muslera onnistui huomattavasti paremmin maalillaan kuin Carrizo, ja hän olikin yksi joukkueen tärkeimpiä pelaajia sen voittaessa vuoden 2009 Italian cupin. Carrizon tilanne joukkueessa vaikeutui ja hän juuttui lopulta penkkimieheksi. Kaudeksi 2009–2010 Carrizo siirtyi lainasopimuksella espanjalaisseura Real Zaragozaan. Osana kauppaa Matuzalém siirtyi pysyvällä siirrolla Lazioon.Juan Pablo Carrizo Signs Loan Deal With Real Zaragoza Goal. Viitattu 21.2.2010. === Maajoukkue === Hän teki ensiesiintymisensä Argentiinan maajoukkueessa 18. huhtikuuta 2007 ottelussa Chileä vastaan. == Lähteet == == Aiheesta muualla == * Tilastot Irish Timesin sivustolla Luokka:Argentiinalaiset jalkapallomaalivahdit Luokka:Vuonna 1984 syntyneet Luokka:Elävät henkilöt
Pearl-väri

Pearl-väri on niin kutsutun pearl-tekijän (joskus myös "Barlink-tekijän") aiheuttama hevosen diluutioväritys, jolla on samankaltaisia piirteitä kuin voikko- ja shamppanjaväreillä. Tekijä paikannettiin kalifornialaisessa Davisin yliopistossa vuonna 2006 ja sille on kehitetty DNA-testi. ==Esiintyminen== Pearl-tekijä on melko harvinainen, ja esiintyy lähinnä quarter- ja paint- hevosissa ja perunpasoissa. Sama mutaatio esiintyy myös iberialaisperäisissä hevosroduissa kuten lusitanoissa ja andalusianhevosissa. Mutaatio on tullut quarter- ja paint-rotuihin luultavasti iberialaisrotujen vaikutuksen myötä. Vuonna 2007 tekijän todettiin esiintyvän myös irlannincobeilla. ==Vaikutus== Pearl-tekijän vaikutus on epätäydellisesti resessiivinen. Heterotsygoottina sillä ei ole vaikutusta mustaan, ruunikkoon tai rautiaaseen pohjaväriin. Homotsygoottina se haalistaa rautiaan punaruskean pigmentin tasaisen vaaleaksi aprikoosinpunertavaksi rungossa, jouhissa ja hännässä ja vaalentaa ihon. Geeniä kutsuttiinkin tutkimusten ollessa kesken myös "aprikoosigeeniksi". Voikkovärityksestä poiketen jouhet ovat yleensä rungon väriset. Väritys antaa kuultavan hohtavan, helmimäisen vaikutelman. ===Vaikutus voikkoväriin=== Pearl-tekijän tunnetaan vaikuttavan voikkogeenin vaikutusta vahvistavasti; mikäli hevonen on voikkotekijän suhteen heterotsygootti, pearl-tekijä voi vaalentaa väritystä entisestään. Värityksessä on tällöin sekä pohjaväriä vastaavan voikko- että samppanjavärityksen piirteitä ja vaikuttaa näiden välimuodolta. Tällainen valevalkovoikko on usein vaaleaihoinen ja sini- tai vihreäsilmäinen. Aitoa valkovoikkoa on vaikea ellei mahdoton erottaa silmämääräisesti pearl-voikko -fenotyypistä. Voikkotekijän ja pearl-tekijän erikoisesta yhteisvaikutuksesta johtuen pearl-tekijän epäillään olevan itsenäisen lokuksen sijaan voikkolokuksen mahdollinen alleeli. ==Nimi== Paint- hevosten yhteydessä diluutiota kutsuttiin Barlink-tekijäksi, koska se oli rodussa jäljitetty tammaan My Tontime ja sen pojanpoikaan, oriin Barlink Macho Man.. Aluksi paint- ja quarter-roduissa esiintyvää diluutiota luultiin erilliseksi iberialaisten rotujen vastaavasta diluutiosta, jonka näiden rotujen kasvattajat olivat nimenneet pearliksi, mutta tutkimukset vahvistivat kyseessä olevan saman mutaation.Davisin yliopiston tutkimusten ollessa vielä kesken tutkijat nimesivät tekijän "aprikoosigeeniksi". Iberialaisrotujen diluution paljastuttua samaksi mutaatioksi nimitys vaihdettiin pearliksi oletetun alkuperän perusteella. == Lähteet == Luokka:Hevosten värit Luokka:Diluutiogeenit
Richard Labunski

Richard Labunski on yhdysvaltalainen kolumnisti ja journalismin professori University of Kentuckyssa. Hänet tunnetaan Yhdysvaltain perustuslain uudistamisen puolustamisesta kirjassaan The Second Constitutional Convention. Hän on äänestäjien välinpitämättömyyden, alhaisen äänestysprosentin ja liiallisen vaalikampanjan rahankulutuksen arvostelija. Labunskin arvostettu James Madison and the Struggle for the Bill of Rights (2006) esittää, että James Madison suhtautui aluksi penseästi Bill of Rightsin lisäämiseen Yhdysvaltain perustuslakiin, mutta puolusti myöhemmin tarmokkaasti kymmentä lisäystä ja työskenteli kovaa niiden sisällyttämiseksi perustuslakiin. ==Julkaisut: Kirjat== * James Madison and the Struggle for the Bill of Rights (Oxford University Press, 2006, 2008) *The Second Constitutional Convention: How the American People Can Take Back Their Government (2000) * The Educated Student: Getting the Most Out of Your College Years (2003) * Libel and the First Amendment: Legal History and Practice in Print and Broadcasting (1989) * The First Amendment Under Siege: The Politics of Broadcast Regulation (Greenwood Press, 1981) ==Julkaisut: Artikkelit== * "The Second Convention Movement, 1787-1789," Constitutional Commentary (syksy 2007). (sivut 567-600). * "The First Amendment at the Crossroads: Free Expression and New Media Technology," 2 Communication Law and Policy No. 2 Law Division, AEJMC (julkaistu huhtikuussa 1997). (sivut 165-212). * "A First Amendment Exception to the ‘Collateral Bar’ Rule: Protecting Freedom of Expression and the Legitimacy of Courts," 22 Pepperdine Law Review No. 2 (julkaistu toukokuussa 1995). (sivut 405-465). * "Judicial Discretion and the First Amendment: Extending the Holding Beyond the Facts Through ‘Contiguous Decision Making,’" 13 Comm/Ent - A Journal of Communications and Entertainment Law No. 1 Hastings College of the Law, University of California, San Francisco (julkaistu 1991). (sivut 15-56). * "The Evolution of Libel Laws: Complexity and Inconsistency," Book Research Quarterly (julkaistu kesäkuussa 1989). (sivut 59-95). * "May It Rest in Peace: Public Interest and Public Access in the Post-Fairness Doctrine Era," 11 Comm/Ent - A Journal of Communications and Entertainment Law No. 2 Hastings College of the Law, University of California, San Francisco (julkaistu huhtikuussa 1989). (sivut. 219-290). * "The ‘Collateral Bar’ Rule and the First Amendment: The Constitutionality of Enforcing Unconstitutional Orders," 37 American University Law Review No. 2 (julkaistu maaliskuussa 1988). (sivut 323-377). * "Pennsylvania and Supreme Court Libel Decisions: The ‘Libel Capital of the Nation’ Tries to Comply," 25 Duquesne Law Review No. 1 (julkaistu helmikuussa 1987). (sivut 87-128). * "The Legal Environment of Investigative Reporters: A Pilot Study," Newspaper Research Journal (kevät 1985). (sivut 13-19). (Kanssakirjoittaja: John Pavlik). == Lähteet == == Aiheesta muualla == * Kotisivu Luokka:Yhdysvaltalaiset kolumnistit Luokka:Yhdysvaltalaiset professorit Luokka:Syntymävuosi puuttuu Luokka:Elävät henkilöt
Lorenz Hart

Lorenz Milton Hart (2. toukokuuta 1895 – 22. marraskuuta 1943) oli yhdysvaltalainen sanoittaja, joka tunnetaan parhaiten säveltäjä Richard Rodgersin kanssa yhteistyössä kirjoitetuista lauluista. Hänen tunnetuimpia teoksiaan ovat ”Blue Moon”, ”Isn't It Romantic?”, ”Mountain Greenery”, ”The Lady Is a Tramp”, ”Manhattan”, ”Where or When”, ”Bewitched, Bothered and Bewildered”, ”Falling in Love with Love”, ”I'll Tell the Man in the Street” ja ”My Funny Valentine”. Hart syntyi New Yorkin Harlemissa juutalaisille vanhemmille. Hän kävi Columbian yliopistoa, missä tutustui ystävän kautta Richard Rodgersiin. Miehet alkoivat kirjoittaa yhdessä lauluja amatööri- ja opiskelijanäytelmiin. Vuonna 1919 heidän kirjoittamansa laulu, ”Any Old Place with You”, otettiin mukaan Broadway-komediaan A Lonely Romeo. Rodgersin ja Hartin kirjoittama musiikki vuoden 1925 näytelmään The Garrick Gaieties toi heille suurta suosiota. Hart työskenteli Rodgersin kanssa kuolemaansa asti vuonna 1943, ja tänä aikana miehet kirjoittivat useita menestyskappaleita. Hart käänsi myös näytelmiä newyorkilaisille teatteriyrittäjille, Shubertin veljeksille. Sanoittajana Hart suosi sisäisen loppusoinnun ja monitavuisten riimien käyttöä, ja hänen sanoituksiaan pidetään arvossa niiden sukkeluuden ja teknisen kehittyneisyyden takia. Hart kärsi elämänsä aikana alkoholismista, mikä myös edesauttoi hänen kuolemaansa 48-vuotiaana. Hänellä oli myös elämänsä loppuvaiheessa vaikeita henkilökohtaisia ongelmia. Hartin homoseksuaalisuus ja yksityiselämän ongelmat johtivat usein riitoihin Rodgersin kanssa, ja johti vuonna 1943 lyhyeen yhteistyökatkoon kaksikon välillä. Tänä aikana Rodgers alkoi tehdä yhteistyötä Hartin vanhan koulukaverin Oscar Hammerstein II:n kanssa. Hartin viimeinen työ oli A Connecticut Yankee -musikaalin uusintaversio yhdessä Rodgersin kanssa. Viisi päivää näytelmän avajaisten jälkeen Hart kuoli New Yorkissa keuhkokuumeeseen. Hänen uskotaan kuolleen yksin. Hänet on haudattu Mount Zionin hautausmaalle Queensissä, New Yorkissa. == Lähteet == * == Kirjallisuutta == * * * == Aiheesta muualla == * Lorenz Hart Internet Movie Databasessa * Lorenz Hart Internet Broadway Databasessa * Lorenz Hart Songwriters Hall of Famessa Luokka:Yhdysvaltalaiset sanoittajat Luokka:Vuonna 1895 syntyneet Luokka:Vuonna 1943 kuolleet Luokka:Songwriters Hall of Fame
On Green Dolphin Street

”On Green Dolphin Street” (joskus myös ”Green Dolphin Street”) on Bronisław Kaperin säveltämä ja Ned Washingtonin sanoittama musiikkikappale vuoden 1947 elokuvasta Vihreän delfiinin maa. Kappaleesta on tullut suosittu jazzstandardi sen jälkeen, kun Miles Davis nauhoitti sen John Coltranen, Cannonball Adderleyn ja Bill Evansin kanssa vuoden 1958 albumilleen ’58 Miles featuring Stella by Starlight. Sen ovat nauhoittaneet myös muun muassa Ahmad Jamal, Joe Henderson, Eric Dolphy sekä Oscar Peterson Milt Jacksonin kanssa. ==Lähteet== Luokka:Vuoden 1947 kappaleet Luokka:Ned Washingtonin sanoittamat kappaleet Luokka:Jazzstandardit
Sweet Georgia Brown

”Sweet Georgia Brown” on Ben Bernien, Kenneth Caseyn ja Maceo Pinkardin kirjoittama amerikkalainen popkappale vuodelta 1925. Orkesterinjohtaja Bernie nauhoitti ensimmäisen hittiversion kappaleesta, mutta on epäselvää, osallistuiko hän kappaleen kirjoittamiseen vai merkittiinkö hänet sopimuksesta yhdeksi kappaleen tekijöistä. Bernien versio pysyi poplistan kärjessä 13 viikkoa, ja samana vuonna Isham Jonesin orkesteri ja Ethel Waters nauhoittivat omat tulkintansa kappaleesta. Kappaleesta on sittemmin tullut pop- ja jazzstandardi, ja sen ovat levyttäneet muun muassa Bing Crosby, Count Basie, Dave Brubeck, Benny Carter, Ella Fitzgerald, Stan Getz, Dizzy Gillespie, Stephane Grappelli, Coleman Hawkins, Gene Krupa, Charlie Parker, Oscar Peterson, Bud Powell, Django Reinhardt, Art Tatum, Ben Webster ja Lester Young. Koripallojoukkue Harlem Globetrotters on käyttänyt laulua tunnuskappaleenaan vuodesta 1952 lähtien. Tämän version nauhoitti Brother Bones and His Shadows. == Sävellys == Kappaleen sävellaji on G-duuri, mutta ensimmäiset neljä tahtia seuraavat E-dominanttiseptimisointuun (E7) kuuluvia nuotteja, seuraavat neljä A7:ään, ja seuraavat neljä D7:ään. Tämä rakenne tuo monipuolisuutta sointukulun päällä improvisoivalle muusikolle, mutta laulajalle tiettyjen pääsävellajiin kuulumattomien sävelten, kuten C♯:n tai G♯:n, löytäminen voi osoittautua haasteelliseksi. Kappaleen sointukulun päälle on sävelletty useita myöhempiä jazzkappaleita, kuten Jackie McLeanin ”Donna”, Miles Davisin ”Dig” ja Thelonious Monkin ”Bright Mississippi”. ==Lähteet== Luokka:Vuoden 1925 kappaleet Luokka:Jazzstandardit
Lesbro

Lesbro on heteromies, joka kokee seksuaalista vetovoimaa ainoastaan tai pääasiassa lesboja kohtaan. Nimitystä käytetään myös miehestä, joka harjoittaa sosiaalisia ihmissuhteita mieluummin lesbojen kuin heteronaisten tai toisten miesten seurassa. Termi on syntynyt Ricen yliopiston uudissanatietokannan mukaan vuonna 2007 Nashvillefemme-blogissa ja se on kooste sanoista ”lesbian” (’‎lesbo’)‎ ja ”bro” (’veli’‎)‎. Vanhempia lesbroa sisällöltään vastaavia termejä englannin kielessä ovat "dyke tyke" ja "dutch boy". Vastaava sana heteronaisille, joiden kiinnostus kohdistuu homoseksuaalisiin miehiin, on homoemo. == Lähteet == == Aiheesta muualla == * Luokka:Seksuaali- ja sukupuolivähemmistöt
Homoemo

Homoemo on nainen, jonka seksuaalinen kiinnostus kohdistuu ainoastaan tai pääasiassa homoseksuaalisiin miehiin tai joka muuten viihtyy paremmin homojen kuin heteromiesten tai toisten naisten seurassa. Helsingin sanomien vuonna 2005 haastatteleman Johannan mukaan englanninkielen fag hag -termi vastaa homoemoa, mutta on tasa-arvoisempi eikä sisällä oletusta paapomisesta. Vastaava termi heteromiehille jotka viihtyvät mieluummin lesbojen seurassa on lesbro. == Lähteet == Luokka:Seksuaali- ja sukupuolivähemmistöt
New Westminster

New Westminster on 58 549 (2006) asukkaan kaupunki Brittiläisessä Kolumbiassa, Kanadassa. Kaupunki sijaitsee Fraserjoen suistossa, noin 19 kilometriä kaakkoon Vancouverista, jonka metropolialueeseen se kuuluu. New Westminster on läntisen Kanadan vanhin kaupunki, ja siitä oli tarkoitus tulla provinssin pääkaupunki, mutta tämä kunnia kuitenkin myönnettiin Victorialle. == Historia == Vuoden 1858 Fraserjoen kultaryntäyksen aikana myös New Westminsterin kaupunki sai alkunsa tärkeänä kauppapaikkana joen ylävirtaan matkaaville kullanetsijöille. New Westminster perustettiin vuonna 1859, ja se onkin läntisen Kanadan vanhin kaupunki. Britannian kuningatar Viktoria nimitti kaupungin Lontoossa sijaitsevan Westminsterin kaupunginosan mukaan, ja tästä syystä kaupunkia onkin usein kutsuttu kuninkaalliseksi kaupungiksi (). Kaupunki oli myös provinssia edeltäneen, Brittiläisen Kolumbian siirtokunnan pääkaupunki. Vuonna 1866 Vancouverinsaari ja siirtokunta yhdistettiin uudeksi Brittiläisen Kolumbian provinssiksi. Kultaryntäksen laantuessa New Westminsterin menetti merkittävyyttään kaupallisena keskuksena, ja vuonna 1868 provinssin pääkaupungiksi nimitettiin Vancouverinsaarella sijaitseva Victoria. New Westminster sai vuonna 1872 suurkaupungin statuksen (City). Vuonna 1898 tulipalot tuhosivat lähes jokaisen rakennuksen kaupungin keskustassa. Uudelleenrakennus kuitenkin eteni nopeasti ja vuoteen 1910 mennessä kaupungin keskusta oli jälleenrakennettu. == Liikenne == New Westminsterissä ei sijaitse moottoriteitä, mutta Kanadan läpi johtava Trans-Canada Highway kulkee kaupungin pohjoispuolella sijaitsevien Burnabyn ja Coquitlamin kaupunkien läpi. Suur-Vancouverin alueen Sky Train pysähtyy kolmella asemalla kaupungissa. == Ystävyyskaupungit == * , Moriguchi * , Quezon City * , Lijiang * , Villepreux == Lähteet == Luokka:Brittiläisen Kolumbian kaupungit
Isohuiluvaris

Isohuiluvaris (Gymnorhina tibicen) on Australiassa, Papua-Uudessa-Guineassa ja Indonesiassa elävä leijujen heimoon kuuluva varpuslintu. Isohuiluvaris on istutettu myös Uuteen-Seelantiin ja Fidžille. Laji on hävinnyt Salomonsaarilta. == Ulkonäkö ja laulu == Kooltaan isohuiluvaris on noin 36-44 cm. Lajin höyhenpuku on yleensä mustavalkoinen, mutta ulkonäössä on sekä sukupuolesta riippuvaa että maantieteellistä muuntelua. Aikuisen yksilön silmät ovat kastanjanruskeat. Isohuiluvariksen kovaääninen, huilumainen laulu on yksi maailman monimutkaisimmista linnunlauluista. Laulu esitetään usein ryhmässä tai duettona. == Elintavat == Isohuiluvariksia esiintyy avoimilla, puita kasvavilla paikoilla. Ne suosivat esimerkiksi puistoja ja leikkikenttiä. Isohuiluvaristen ravintoa ovat hyönteiset ja niiden toukat, joita linnut etsivät maassa kävellen. Vaikka isohuiluvarikset käyttäytyvät yleensä rauhallisesti, saattavat jotkut yksilöt puolustaa pesimäaikana reviiriään aggressiivisesti ja hyökätä ihmisten ja lemmikkieläinten kimppuun. Esimerkiksi syyskuussa 2019 lajin hyökkäys johti pyöräilijän kuolemaan. == Esiintyminen tunnuseläimenä == Etelä-Australian vaakunassa esiintyvä Piping Shrike-nimellä tunnettu symbolinen lintu on mahdollisesti isohuiluvariksen alalaji leuconota. Isohuiluvaris on australialaisen jalkapallon ammattilaissarjassa AFL:ssä pelaavan joukkueen Collingwood Football Clubin tunnuseläin. Tämä mustavalkoraidallisissa pelipaidoissa pelaava joukkue tunnetaan lempinimellä The Magpies. == Lähteet == == Aiheesta muualla == * BirdForumin artikkeli isohuiluvariksesta Luokka:Leijut
Ruusuposkiaratti

Ruusuposkiaratti (Pyrilia pulchra) on eteläamerikkalainen papukaija. Sen elinympäristö käsittää Länsi-Kolumbian ja Luoteis-Ecuadorin alangot ja kukkulat. Lajin holotyypin kuvaili Hans von Berlepsch Kolumbian San Josén Río Dagualta 1897.IBC == Lähteet == Luokka:Pyöveliaratit
Mustasiipiaratti

Mustasiipiaratti (Hapalopsittaca melanotis) on eteläamerikkalainen papukaija. Sen elinympäristö käsittää Perun keski- ja eteläosat (alalaji peruviana) ja Bolivian läntiset keskiosat (nimialalaji melanotis). Lajin holotyypin kuvaili Frédéric de Lafresnaye Boliviasta 1847.IBC == Lähteet == Luokka:Ruostearatit
Pohjoinen valokuvakeskus

Pohjoinen Valokuvakeskus ry on suomalainen vuonna 1987 perustettu yhdistys, joka toimii valokuvataiteen edistäjänä ja asiantuntijana Pohjois-Suomessa ja Barentsin alueella. Toimintaan kuuluvat suomalaiset ja kansainväliset valokuvataiteen näyttelyt ja hankkeet. Lisäksi Pohjoinen valokuvakeskus tarjoaa maksutonta asiantuntija-apua valokuvataiteen parissa toimiville ja ylläpitää valokuvataiteen kirjastoa. Galleriatilat, toimisto ja kirjasto sijaitsevat Oulun keskustassa kulttuuritalo Valveella. == Lähteet == Luokka:Oulun kulttuuri Luokka:Suomalaiset valokuva-alan järjestöt Luokka:Suomen taidegalleriat Luokka:Pokkinen
Punanaama-aratti

Punanaama-aratti (Hapalopsittaca pyrrhops) on eteläamerikkalainen papukaija. Sen elinympäristö ulottuu Ecuadorin lounaisosista Perun luoteisosiin. Lajin holotyypin kuvaili Osbert Salvin Ecuadorin Santa Ritasta ja San Lucasista 1876.IBC == Lähteet == Luokka:Ruostearatit Luokka:Uhanalaiset linnut
Ruostenaama-aratti

Ruostenaama-aratti (Hapalopsittaca amazonina) on eteläamerikkalainen papukaija. Sen elinympäristö käsittää Kolumbian Andien itärinteet ja Venezuelan luoteisosan Andit. Siitä tunnetaan kolme alalajia. Lajin holotyypin kuvaili Marc Athanese Parfait Oeillet Des Murs Bogotásta 1845.IBC == Lähteet == Luokka:Ruostearatit
Luumupääaratti

Luumupääaratti (Pionus tumultuosus) on eteläamerikkalainen papukaija. Sen elinympäristö ulottuu Venezuelan länsisosista Kolumbian keski- ja eteläosien kautta Ecuadoriin, Peruun ja Boliviaan. Siitä tunnetaan kaksi alalajia. Lajin holotyypin kuvaili Johann Jakob von Tschudi Perusta 1844.IBC == Lähteet == Luokka:Siniaratit
Meksikonaratti

Meksikonaratti (Pionus senilis) on keskiamerikkalainen papukaija. Sen elinympäristö ulottuu Meksikon luoteisosista Panaman länsiosiin. Lajin holotyypin kuvaili Johann Baptist von Spix Veracruzista Meksikosta 1824.IBC == Lähteet == Luokka:Siniaratit
Katalonian sosialistien puolue

Katalonian sosialistien puolue (katalaaniksi: Partit dels Socialistes de Catalunya, eli PSC, esp. Partido de los Socialistas de Cataluña) on Kataloniassa toimiva PSOE:n alueellinen puolue. Puolue on perustettu vuonna 1978 ja sen puheenjohtaja on Àngel Ros. == Aiheesta muualla == Luokka:Katalonian puolueet Luokka:Sosialistiset puolueet
Paranánaratti

Paranánaratti (Pionus maximiliani) on eteläamerikkalainen papukaija. Sen elinympäristö käsittää laajan maantieteellisen alueen Brasiliassa, Boliviassa, Paraguayssa ja Argentiinassa, ja lajista tunnetaan neljä alalajia. Lajin holotyypin kuvaili Heinrich Kuhl Viçosasta Bahiasta 1820.IBC == Lähteet == Luokka:Siniaratit
Viialan vaakuna

Viialan vaakuna oli Viialan kunnan tunnus. Vaakunan kaateinen polviorsi viittaa kunnan nimen alkukirjaimeen, ja siinä käytetty koro kunnan viila- ja muuhun teollisuuteen. Vaakunan selitys on ”hopeakentässä punainen, kaateinen, nirhakoroinen polviorsi.” Vaakunan on suunnitellut Ahti Hammar, ja Viialan kunnanvaltuusto hyväksyi sen kokouksessaan 14. kesäkuuta 1955. Sisäasiainministeriö vahvisti vaakunan käyttöön 5. syyskuuta samana vuonna. Vaakuna muuttui epäviralliseksi kotiseutuvaakunaksi 2007, kun Viiala ja Toijala yhdistyivät Akaan kaupungiksi. == Lähteet == * * Viiala Luokka:Akaan historia Luokka:Viiala
Pronssiaratti

Pronssiaratti (Pionus chalcopterus) on eteläamerikkalainen papukaija. Sen elinympäristö ulottuu Venezuelan länsisosista Kolumbian eteläosien kautta Ecuadoriin ja Perun luoteisosiin. Lajin holotyypin kuvaili Louis Fraser Bogotásta 1841.IBC == Lähteet == Luokka:Siniaratit
Punanokka-aratti

Punanokka-aratti (Pionus sordidus) on eteläamerikkalainen papukaija. Sen elinympäristö ulottuu Venezuelasta Kolumbiaan, Ecuadoriin, Peruun ja Boliviaan. Siitä tunnetaan kuusi alalajia. Lajin holotyypin kuvaili Carl von Linné Venezuelasta 1844.IBC == Lähteet == Luokka:Siniaratit
Kymbidit

Kymbidit (Cymbidium) on kämmekkäkasvien suku, johon kuuluu noin 50 kaakkoisaasialaista trooppista lajia. Suvun lajeista on tehty lukuisia risteymiä, joista on tullut suosituimpia orkideoita huonekasvatuksessa ja leikkokukkina.Kymbidit Love-bas (suom. nimen lähde) Luonnossa kymbidien levinneisyysalue ulottuu Himalajan juurelta Intiasta ja Nepalista Kiinaan, Japaniin, Indokiinaan ja etelään Malesiaan ja Australiaan asti. Monsuunit aiheuttavat ajoittaisia sateita sekä Himalajan juuren kukkuloilla että alankojen trooppisissa sademetsissä. Ne ovat vanhimpia viljeltyjä orkideoita, joita kasvatettiin ensin Kiinassa ja Japanissa. Vanhin niiden ihailuun tarkoitettu paviljonki rakennettiin vuonna 354. Eurooppaan kymbidit tuotiin 1700-luvulla.Cymbidium History == Lajeja == *Aaloekymbidi (Cymbidium aloifolium) *Ruskokymbidi (Cymbidium tracyanum) == Lähteet == == Aiheesta muualla == *Laji.fi: Kymbidit (Cymbidium) *Kassu – Kasvien suomenkieliset nimet: Kymbidit (Cymbidium) *ITIS: Cymbidium *United States Department of Agriculture (USDA): Cymbidium *Flora of China: Cymbidium *Plant List: Cymbidium *Pherobase: Floral volatiles of Genus Cymbidium Luokka:Kämmekkäkasvit
Ruskoaratti

Ruskoaratti (Pionus fuscus) on eteläamerikkalainen papukaija. Sen elinympäristö käsittää mantereen pohjoisosan Venezuelasta Guyanaan, Surinameen, Ranskan Guayanaan ja Brasiliaan. Lajin holotyypin kuvaili Philipp Ludwig Statius Müller Cayennesta 1776.IBC == Lähteet == Luokka:Siniaratit
Siniaratti

Siniaratti (Pionus menstruus) on etelä- ja keskiamerikkalainen papukaija. Sen hyvin laaja elinympäristö ulottuu Costa Rican koillisosista Kolumbiaan, Ecuadoriin, Peruun, Boliviaan, Venezuelaan, Guyanaan, Surinameen, Ranskan Guayanaan ja Brasiliaan. Siitä tunnetaan kolme alalajia. Lajin holotyypin kuvaili Carl von Linné Surinamesta 1766.IBC == Lähteet == Luokka:Siniaratit
I’ll Be There

I’ll Be There on The Jackson 5 -yhtyeen single, joka julkaistiin vuonna 1970 ja se on järjestyksessään neljäs yhtyeen single, joka nousi listaykköseksi Billboard Hot 100 -listalle. == Listasijoitukset == Lista (1970) Sijoitus Dutch Singles ChartDutch Singles Chart 18 Australian Singles Charthttp://www.poparchives.com.au/gosetcharts/1970/19701212.html 34 UK Singles ChartUK Singles Chart 4 U.S. Billboard Hot 100 1 U.S. Billboard Black Singles 1 U.S. Billboard Easy Listening 24 Lista (2009) Sijoitus UK Singles Chart 65 == Mariah Careyn versio == Mariah Carey julkaisi kappaleen unplugged- version singlenä toukokuussa 1992. Kappale julkaistiin aiemmin Careyn maaliskuussa ilmestyneellä MTV Unplugged -EP:llä. === Kappaleet === # # == Lähteet == == Aiheesta muualla == * Discogs Luokka:The Jackson 5:n kappaleet Luokka:Vuoden 1970 kappaleet Luokka:Billboard Hot 100 -listan ykköset
Kalsiumjodaatti

Kalsiumjodaatti (Ca(IO3)2) on kalsiumkationien ja jodaattianionien muodostama epäorgaaninen ioniyhdiste. Luonnossa yhdistettä tavataan lautariittimineraalina Kalsiumjodaattia käytetään jodin lähteenä eläinten ruoissa ja antiseptisenä aineena. == Valmistus == Kalsiumjodaattia voidaan valmistaa teollisesti johtamalla kloorikaasua kuumaan kalsiumkarbonaattiliuokseen, johon on liuotettu myös jodia. Kalsiumjodaatti esiintyy usein heksahydraattina Ca(IO3)2·6H2O. Kidevesi poistuu lämmitettäessä yhdistettä yli 35 °C lämpötilaan. == Käyttö == Kalsiumjodaattia voidaan käyttää jodin lähteenä eläinten ruuissa sekä jauhonparanteena. Lisäksi ainetta käytetään deodoranteissa, suuvesissä ja antiseptisena aineena. == Lähteet == Luokka:Kalsiumyhdisteet Luokka:Jodaatit
The Jackson 5 Christmas Album

The Jackson 5 Christmas Album on ainoa joulualbumi, jonka The Jackson 5 -yhtye julkaisi. Yhtyeen päälaulaja Michael Jackson esiintyi "näkyvästi" albumin kappaleilla. Vuonna 2003 albumi julkaistiin remasteroituna bonuskappaleen kera. Vuonna 2009 albumi julkaistiin uudelleen nimellä Ultimate Christmas Collection, joka sisälsi muun muassa joulutervehdyksiä, remixejä ja joulusikermän. ==Kappalelista== #"Have Yourself a Merry Little Christmas" (Blane/Martin) – 5:19 #"Santa Claus Is Coming to Town" (Coots/Gillespie) – 2:24 #"The Christmas Song" (Torme/Wells) – 2:45 #"Up on the Housetop" – 3:16 #"Frosty the Snowman" (Nelson/Rollins) – 2:39 #"The Little Drummer Boy" (Davis/Onorati/Simeone) – 3:15 #"Rudolph the Red-Nosed Reindeer" (Marks) – 2:32 #"Christmas Won't Be the Same This Year" (Sawyer/Ware) – 2:31 #"Give Love on Christmas Day" (Gordy/Mizell/Perren/Richards) – 2:44 #"Someday at Christmas" (Miller/Wells) – 2:44 #"I Saw Mommy Kissing Santa Claus" (Connors) – 3:01 ;2003 Remaster :12. "Little Christmas Tree" ;2009 Ultimate Christmas Collection :12. "Season's Greetings from Michael Jackson" - 0:09 :13. "Little Christmas Tree" (Clinton/Wayne) \- 3:37 :14. "Season's Greetings from Tito" - 0:06 :15. "Up On The Housetop" - DJ Spinna Re-Edit - 5:00 :16. "Season's Greetings from Jackie Jackson" - 0:07 :17. "Rudolph the Red-Nosed Reindeer" (Stripped Mix) - 3:04 :18. "Season's Greetings from Jermaine Jackson" - 0:07 :19. "Someday At Christmas" (Stripped Mix) - 2:44 :20. "Give Love On Christmas Day" (Group A Cappella Version) - 3:37 :21. "J5 Christmas Medley" - 3:59 == Singlet == *1970: "Santa Claus Is Comin' to Town" *1986: "Give Love On Christmas Day" *1987: "Up To The Housetop" == Aiheesta muualla == * The Jackson 5 Christmas Album Discogsissa Luokka:The Jackson 5:n albumit Luokka: Vuoden 1970 albumit
Enonlahti (Mäntyharju)

Enonlahti (aiemmin maakirjoissa sekä yhä usein puhekielessä Enolahti) on Mäntyharjun kuntaan kuuluva kylä. Se sijaitsee kirkasvetisen Enonveden rannalla. Karkeasti kuvattuna Enonlahden alue rajoittuu pohjoisessa Pertunmaan kuntaan, idässä Pärnämäen kylään, etelässä Ahveniston kylään ja lännessä Enonveteen. Enonlahti on todennäköisesti saanut nimensä järven Enonvesi mukaan, jonka itärantaa kylä myötäilee. Järven saaret Eräsaari, Kapasaari, Matusaari ja Koivusaari kuuluvat myös Enonlahden kylään. == Aiheesta muualla == * Enonveden kylien historia Luokka:Mäntyharjun kylät
Tottijärven vaakuna

Tottijärven vaakuna oli Tottijärven kunnan tunnus. Vaakunan aihe viittaa vanhaan paikalliseen tarinaan, jonka mukaan Tottijärvi olisi nimetty tähän järveen hukkuneen 1400-luvun suurmiehen Matti Kurjen Totti-koiran perusteella, josta taas myöhemmin on periytynyt koko kunnan nimi. Vaakunan selitys on ”sinisessä kentässä aaltokoroisesta hopeatyviöstä nouseva kultainen koira, jonka varukset ja kaulahihna punaiset.” Vaakunan on suunnitellut Ahti Hammar, ja Tottijärven kunnanvaltuusto hyväksyi sen kokouksessaan 7. joulukuuta 1957. Sisäasiainministeriö vahvisti vaakunan käyttöön 26. maaliskuuta 1958. Vaakuna muuttui epäviralliseksi kotiseutuvaakunaksi 1976, kun Tottijärvi liittyi Nokian kauppalaan. == Lähteet == * * Tottijärvi vaakuna
Eva Rivas

Eva Rivas (, ) (s. 13. heinäkuuta 1987 Donin Rostov, Neuvostoliitto) on armenialais-venäläinen laulaja. Rivas valittiin edustamaan Armeniaa Eurovision laulukilpailuun 2010 kappaleella Apricot Stone (suomeksi "Aprikoosin kivi"). ==Lähteet== == Aiheesta muualla == *Eva Rivasin kotisivut Luokka:Armenialaiset laulajat Luokka:Venäläiset laulajat Luokka:Armenian euroviisuedustajat Luokka:Vuoden 2010 euroviisuedustajat Luokka:Pop-folklaulajat Luokka:Vuonna 1987 syntyneet Luokka:Elävät henkilöt
Kaasu-nestejousitus

right|thumb|1954 Citroën Traction Avant 15CVH - taka-akseli säädettynä korkeimmalle. Kaasu-nestejousitus on ajoneuvoissa järjestelmä, joka estää ajoradan epätasaisuuden aiheuttamien iskujen siirtymisen ajoneuvon koriin välittämällä pyörien liike nesteen avulla kaasujouselle. Vaimennusta saadaan aikaan myös nesteen virtausta kuristamalla. Se on Citroënin kehittämä jousitusjärjestelmä, jota käytetään henkilöautoissa. Myös Berliet-merkkisissä kuorma-autoissa oli kaasu-nestejousitus. Järjestelmän erikoispiirteenä on kuormasta riippumatta automaattisesti vakiona säilyvä maavara, jota voi myös tarpeen mukaan helposti säätää ajon aikana. Kaasu-nestejousitusta pidetään erittäin miellyttävänä, se on pehmeä olematta löysä. Tekniikka on omintakeinen. Jousiaineena on suljetussa pallossa oleva kaasu, joka on erotettu kalvolla joustoliikkeen välittävästä hydraulinesteestä. Järjestelmässä ei välttämättä tarvita erillisiä iskunvaimentimia, sillä vastaava toiminta on osa hydraulijärjestelmää. Nestepaineen ylläpitämiseksi tarvitaan nestepumppu. Kaikkiaan järjestelmä on tavallista kalliimpi valmistaa ja huoltaa. ==Historia== Citroën esitteli ensimmäisen kaasu-nestejousituksen vuonna 1954 Traction Avantin takajousituksessa. Ensimmäinen täysin kaasu- nestejousitettu malli oli Citroën DS vuonna 1955. ==Lähteet== Luokka:Auton rakenne Luokka:Citroën
G’oko Taneski

G’oko Taneski (; s. 2. maaliskuuta 1977) on pohjoismakedonialainen laulaja. Hän edusti Pohjois-Makedoniaa (tai tuolloista Makedonian tasavaltaa) vuoden 2010 Eurovision laulukilpailussa kappaleella ”Jas ja imam silata”. Hän ei selviytynyt kilpailun finaaliin. == Lähteet == Luokka:Pohjois-Makedonian euroviisuedustajat Luokka:Pohjoismakedonialaiset laulajat Luokka:Vuoden 2010 euroviisuedustajat Luokka:Vuonna 1977 syntyneet Luokka:Elävät henkilöt
Pitopohjasuksi

Pitopohjasuksi on perinteisessä hiihdossa käytettävä suksi, jonka pitoalueella on polymeerin ja kumin sekoitetta. Pitopohjasuksia käytetään uudella nollakelin lumella, kun liisteri jäätyy ja purkkivoide ei pidä. Luokka:Talviurheilu Luokka:Urheiluvälineet
Frisbee (huvipuistolaite)

Frisbee on saksalaisen HUSS Maschinenfabrikin suunnittelema huvipuistolaite. Samaa nimitystä Frisbee käytetään muiden yhtiöiden luomista samankaltaisista laitteista. Sen alkuperäinen heiluri on 18 metriä pitkä. Laitteen huippunopeus on noin 80 kilometriä tunnissa. Siihen mahtuu kerralla 36–40 ihmistä. Suomessa Frisbee on tullut tunnetuksi Tampereella sijaitsevasta Särkänniemestä, jossa se oli vuodesta 2000 vuoteen 2004, jolloin se poistui vuokrasopimuksen loppumisen vuoksihttp://www.huvipuisto.net/huvipuis/tampere.htm . Nykyisin Suomessa on kolme tämäntyylistä laitetta: Powerparkin Typhoon, Särkänniemen X ja Linnanmäen Swingi. == Lähteet == == Aiheesta muualla == Luokka:Huvipuistolaitteet
Pärnämäki (Mäntyharju)

Pärnämäki on Mäntyharjun kuntaan kuuluva kylä. Se sijaitsee kunnan lounaisosassa. Karkeasti kuvattuna Pärnämäen alue rajoittuu pohjoisessa Pankajärveen ja Siikasen järveen, idässä Nurmaan kylään, etelässä Kouvolan kaupunkiin ja lännessä Enonlahden ja Ahveniston kyliin. Pärnämäki on todennäköisesti saanut nimensä pärnä- eli lehmuspuulta. == Aiheesta muualla == * Enonveden kylien historia Luokka:Mäntyharjun kylät
Timo Aalto (kuvataiteilija)

Timo Martti Severi Aalto (5. tammikuuta 1941 Helsinki – 21. marraskuuta 2003 Helsinki) oli helsinkiläinen taidemaalari ja taidegraafikko. Aalto kuului keskeisiin suomalaisiin konstruktivisteihin. Hän teki selkeitä ja puhdaslinjaisia abstraktin geometrisia teoksia, ja käytti usein voimakkaita värejä. Aalto opiskeli Vapaassa Taidekoulussa 1957–1958 ja Suomen Taideakatemian koulussa 1958–1962. Aalto opetti Suomen Taideakatemian koulussa 1971–1974, erityisopettajana 1974–1986, Taideteollisessa oppilaitoksessa 1968–1971 ja Lahden taideoppilaitoksessa 1970–1971. Aalto asui Oulunkylän taiteilijatalossa. Hän sai Kuvataiteen valtionpalkinnon 1973. == Lähteet == ==Aiheesta muualla== * *Timo Aallon muistokirjoitus Helsingin Sanomissa Luokka:Suomalaiset taidegraafikot Luokka:Suomalaiset taidemaalarit Luokka:Vuonna 1941 syntyneet Luokka:Vuonna 2003 kuolleet
Happiness

Happiness voi tarkoittaa ainakin seuraavia: ==Elokuva== * Happiness, Reginald Barkerin ohjaama vuoden 1917 elokuva * Happiness, King Vidorin ohjaama vuoden 1924 elokuva * Onni (Happiness), Todd Solondzin ohjaama vuoden 1998 elokuva * Happiness (행복, Haengbok), Heo Jin-hon ohjaama eteläkorealainen elokuva vuodelta 2007 ==Musiikki== * Happiness, suomalainen rockyhtye ===Albumit=== * Happiness, The Belovedin albumi * Happiness, Dance Gavin Dancen albumi * Happiness, Fridgen albumi * Happiness, Hurtsin albumi vuodelta 2010 * Happiness, Lisa Germanon albumi * Happiness, Matthew Ryanin albumi * Happiness, The Weepiesin albumi * Happiness EP, Tom Hingley * Happiness?, Roger Taylor * Happiness: The Best of Michael Rose * Happiness... Is Not a Fish That You Can Catch, Our Lady Peace ===Kappaleet=== * ”Happiness”, Arashin kappale * ”Happiness”, Elliott Smithin kappale * ”Happiness”, Goldfrappin kappale * ”Happiness”, The Mavis’sin kappale * ”Happiness”, Orsonin kappale * ”Happiness!!!”, Kaela Kimura ==Televisio== * Happiness, brittiläinen tilannekomediasarja * Happiness!, japanilainen videopeli
DJ Konnat

DJ Konnat oli suomalainen vuosina 1991–1992 toiminnassa ollut humoristista rap-musiikkia esittävä yhtye. Yhtyeen lauluosuuksista vastasivat Tomi Saari ja Jari-Pekka Styrman. Yhtyeen debyyttialbumi Maailman lyhin elämä? julkaistiin vuonna 1991. Seuraavana vuonna julkaistiin toinen studioalbumi 9700-DJ Konnat. Toisen studioalbumin avauskappale "9700-Irma" liittyi julkaisuaikanaan ajankohtaiseen seksipuhelintoimintaan. Muita yhtyeen tunnetuimpia kappaleita ovat muun muassa "Älä beibi peilaa", "Hillitse himosi" ja "Joopajoo (Aijaha)". ==Diskografia== * Maailman lyhin elämä? (1991) * 9700-DJ Konnat (1992) ==Lähteet== Luokka:Suomalaiset hip hop -yhtyeet Luokka:Suomalaiset elektronisen musiikin yhtyeet Luokka:Suomalaiset huumoriyhtyeet
Meriradio

Meriradio oli naantalilainen paikallisradio, joka kuului taajuudella 89,0 MHz. Meriradio aloitti toimintansa 6. maaliskuuta 1988 Velkuan kunnassa Velkuanmaan saaren Tiurlan kylässä taajuudella 95,3 MHz. Vuoden 1990 vappuna studio siirtyi Naantaliin ja saman vuoden syyskuussa taajuudeksi muuttui 89,0 MHz. Asema lopetti toimintansa 30. kesäkuuta 1999 ja samasta mastosta sekä taajuudelta jatkoi Auran Aaltojen vetämä Radio Majakka. ==Lähteet== == Aiheesta muualla == * * * * * * Luokka:Naantalin media Luokka:Suomalaiset radioasemat
Marja Tyrni

Marja Tyrni on näyttelijä Aku Hirviniemen luoma sketsihahmo, jolla Hirviniemi voitti MTV3:n Putous-viihdeohjelman vuoden sketsihahmo -kilpailun vuonna 2010. Marja Tyrni kuvailee itseään yksinäiseksi Turun Pallivahasta kotoisin olevaksi leskirouvaksi, joka aina vapaa-ajallaan leipoo. Sittemmin hahmo laajensi toimintaansa myös muille elämänaloille televisio- ja levyesiintymisistä kirjan julkaisuun ja matkailumainontaan. Esikoislevynsä Tortturalli Marja Tyrni julkaisi toukokuussa 2010. Levyltä otettu single, Suut makiaks!, kuultiin jo ennen levyn julkaisua. Isänpäivän alla Marja Tyrniltä ilmestyi leivontakirja, Suut makiaksi Marja Tyrnin tapaan. Marraskuusta 2010 lähtien MTV3-kanavalla esitettiin Marja Tyrnin Joulushow -ohjelmaa, jossa Tyrni esitteli pallivahalaista joulun sekä uudenvuoden viettoa Pallivahan kartanossaan, ja jouluksi 2010 ilmestyi albumi Joulun kulkuset, jolta irroitettiin single "Eikan kulkuset". Turkulaisista organisaatioista Turku Touring on käyttänyt Marja Tyrnin hahmoa matkailumainonnassaan. Tammikuussa 2014 Raha- automaattiyhdistys julkaisi uuden rahapelin, Marja Tyrnin Munakellon. RAY on ilmoittanut, että se tulee jatkossakin tekemään Aku Hirviniemen sketsihahmoihin perustuvia rahapelejä. == Tuotanto == === Albumit === *Marja Tyrni - Tortturalli (2010) *Marja Tyrni - Joulun kulkuset (2010) === Singlet === *Marja Tyrni - Suut Makiaks! (2010) *Marja Tyrni - Eikan kulkuset (2010) *Marja Tyrni feat Mikko Kuustonen & Nenäpäivä Ensemble - Leivotaan, leivotaan (2010) (promosingle) === Kirjat === *Suut makiaksi Marja Tyrnin tapaan (Helsinki-kirjat 2010) == Kiista == Helmi-maaliskuussa 2023 Yellow Film jätti Hirviniemen Marja Tyrni, Timo Harjakainen ja Usko Eevertti Luttinen -hahmoihin tavaramerkkihakemukset, jotka viranomainen hyväksyi samana keväänä. Myöhemmin Hirviniemi ilmoitti viranomaiselle vastustavansa hahmojen rekisteröintiä Yellow’lle, koska hän saa suuren osan tuloistaan hahmoja näyttelemällä, joka rajoittui rekisteröinnin takia. == Lähteet == == Aiheesta muualla == * Luokka:Marja Tyrni
Dokšytsy

Dokšytsy () eli Dokšitsy (, ) on pieni, 6 937 asukkaan kaupunki ja samannimisen piirin keskus Vitsebskin alueella Valko-Venäjän pohjoisosissa. Карта Автомобильных Дорог - Республика Беларусь , Масштаб 1:850 000. Белкарография, Minsk, 2009. Koko piirin asukasluku oli vuoden 2007 alussa 29 841. Dokšytsyn kaupunki sijaitsee maanteitse 138 kilometriä pääkaupunki Minskin pohjoispuolella ja 112 kilometriä Polatskista lounaaseen. == Maantiede == Dneprin sivujoki Berezina saa alkunsa noin kilometri Dokšytsyn kaupungin lounaispuolelta.Республики Беларусь Атлас автомобильных дорог (Respubliki Belarus Atlas Avtomobilnyh Dorog) 1:200 000. Государственный комитет по имуществу Республики Беларусь & "Белкартография", Minsk, 2007. ISBN 978-985-508-010-8. , Heti kaupungin länsiosissa joessa on pieni tekoallas. Piirin pinta-alasta noin 46 % on metsää ja 29 % maatalousmaata (peltoja ja niittyjä). Alueesta 18 % kuuluu alempana Berezina-joen varralla sijaitsevaan Berezinan biosfäärialueeseen, joka on yksi Valko-Venäjän tärkeimmistä ympäristönsuojelualueista. == Liikenneyhteydet == Kruljauštšynan kylässä, linnuntietä noin 15 kilometriä Dokšytsyn keskustan pohjoispuolella, sijaitsee eräs Valko-Venäjän rautateiden risteysasemista (). Siellä rautateiden Polatsk- Kruljauštšyna-Maladzetšna-linjasta risteää raide länteen reittiä Kruljauštšyna-Hlybokaje-Pastavyn Varapajevan kylä, siellä edelleen haarautuen. Maantieyhteyksistä tärkeimpiin kuuluu Minskistä saapuva kantatie (P3), joka jatkaa Hlybokajen (etäisyys 29 km), Šarkauštšynan ja Braslaun kautta ja Latvian rajalle Väinänlinnan (Daugavpils) suuntaan. == Lähteet == == Aiheesta muualla == * Lyhyt kuvaus kaupungista (BYcity.org) * Kaupunkikartta (BYcity.org) * WikiMapia karttalinkki, selitykset pääosin tai * Neuvostoliiton aikaisia topografiakarttoja alueesta (maps.vlasenko.net) * Valokuvia piiristä , , ja (radzima.org) * Valokuvia rakennuksista (globus.tut.by) Luokka:Vitsebskin alueen kaupungit